TNM-klassifikatsioon

TNM-klassifikatsiooniks ehk TNM süsteemiks (inglise tumor-nodus-metastasis system) nimetatakse pahaloomuliste kasvajate kliinilise klassifikatsiooni süsteemi, milles märgitakse tuumori asukoht, lümfisõlmede haaratus ja metastaaside olemasolu."Meditsiinisõnastik" 772:2004.

TNM-klassifikatsiooni töötas välja Prantsuse kirurg Pierre Denoix 1940. aastatel Prantsusmaal.James Brierley,The evolving TNM cancer staging system: an essential component of cancer care, CMAJ. Jan 17, 2006; 174(2): 155–156., Veebiversioon (vaadatud 12.03.2014) (inglise keeles)

Nüüdisajal kehtib TNM-klassifikatsiooni 7. väljaanne ehk TNM-7 klassifikatsioon.

Eri elundites paiknevatele kasvajakolletele võidakse kehtestada erinevad TNM-klassifikatsioonid: näiteks kopsuvähi TMN-klassifikatsioon jne. TNM klassifikatsioon võidakse liita olemasoleva raviplaaniga.NEERURAKULISE VÄHI RAVIJUHIS, ONKO-UROLOOGILISED RAVIJUHISED, EESTI UROLOOGIDE SELTS, EESTI ONKOLOOGIDE SELTS, Veebiversioon (Vaadatud 12.03.2014)  

TNM-staatus

Eristatakse järgmisi kliinilisi TNM-staatusi:
kliiniline klassifikatsioon (clinical TNM, cTNM) – kinnitatakse harilikult radioloogiliste uuringute alusel;
patomorfoloogiline klassifikatsioon (pathological TNM, pTNM) – kinnitatakse harilikult pärast kirurgilist raviIngemar Almre, Tõnu Vanakesa, PERHi kardiotorakaalkirurgia keskus, Veebiversioon (Vaadatud 12.03.2014);
ravijärgne klassifikatsioon – kinnitatakse harilikult pärast ravi, kas ycTNM või ypTNM;
korduvravi või retsidiivse haiguse klassifikatsioon – kinnitatakse leiul, rTNM;
lahangu (autopsia) klassifikatsioon – kinnitatakse harilikult pärast lahangut, aTNM.Peeter Padrik, Hele Everaus, "Onkoloogia õpik arstiteaduskonna 4. kursusele", Tartu: Tartu Ülikooli Kirjastus, 2013, lk 16, ISBN 9789949323067

Faktorid
 T = tuumor 

T tähistab kasvajakolde (esmase) tuvastatud mõõtmeid ja levikut lähedalasuvatesse kudedesse;

 N = lümfisõlm 

N tähistab lähedalasuvate (regionaalsete) lümfisõlmede kaasatust (kas on/ei ole metastaase, levikut);

 M = metastaas 

M tähistab kaugemal asuvate metastaaside olemasolu ja/või puudumist.Peeter Padrik, Hele Everaus, "Onkoloogia õpik arstiteaduskonna 4. kursusele", Tartu: Tartu Ülikooli Kirjastus, 2013, lk 14–15, ISBN 9789949323067

M-kaugmetastaasid
M0: kaugemal asuvaid metastaase ei leitud;
M1: esinevad kaugemal asuvad metastaasid teistes elundites.Peeter Padrik, Hele Everaus, "Onkoloogia õpik arstiteaduskonna 4. kursusele", Tartu: Tartu Ülikooli Kirjastus, 2013, lk 15, ISBN 9789949323067

Lisaks kaugemal asuvate metastaaside olemasolu märkimisele võidakse lisada, tavaliselt ingliskeelsete lühenditena, veel ka teisese kolde asupaik:

M1ADR: neerupealise metastaasid (neerupealis)
M1BRA:	ajumetastaasid (peaaju)
M1HEP:	maksametastaasid (maks)
M1LYM:	lümfisõlmemetastaasid (lümfisõlmed)
M1MAR:	luuüdimetastaasid (luuüdi)
M1OSS:	luumetastaasid (luu)
M1OTH:	muud metastaasid 
M1PER:	mõhukelmemetastaasid (kõhukelme)
M1PLE:	pleurametastaasid (pleura)
M1PUL:	kopsumetastaasid (kopsud)
M1SKI:	nahametastaasid (nahk).

Kui rinnavähk metastaseerub kopsudesse, siis koosneb teisene kasvajakolle neoplastilistest rinnarakkudest, mitte neoplastilistest kopsurakkudest, ning kasvajat nimetatakse metastaatiliseks rinnavähiks.

Ajaloolist

1953. aastal pakkus prantsuse kirurg Pierre Denoix Rahvusvahelisele Vähitõrjeühingule standardiseerida ja rakendada kolm enda välja töötatud faktorit.Outcome Prediction and the Future of the TNM Staging System, JNCI J Natl Cancer Inst (2004) 96 (19): 1408-1409., doi: 10.1093/jnci/djh293, Veebiversioon (vaadatud 12.03.2014) (inglise keeles)

TNM-klassifikatsioon pandi kokku Ameerika vähi-ühendkomitee (AJCC9 ja Rahvusvahelise Vähitõrjeühingu (UIC)) koostöös.

 Vaata ka
Inimese lümfisõlmede loetelu
"Masaoka Staging System" – tümoomide leviku klassifikatsioon

 Viited 

 Välislingid 
TNM klassifikatsioon, Tartu Ülikooli Kliinikum, Veebiversioon (vaadatud 12.03.2014)
Leslie H. Sobin, Mary K. Gospodarowicz, Christian Wittekind, TNM Classification of Malignant Tumours, 7 ed, Google'i raamatu veebiversioon (vaadatud 12.03.2014) (inglise keeles)

Kategooria:Onkoloogia